Ραψωδία α (στίχοι 174-360)
Ενότητα 4: Συνομιλία Τηλέμαχου με την Αθηνά – Μέντη
1. Δομή
1η ενότητα: στίχοι 176-196 Ο Τηλέμαχος εξηγεί την κατάσταση στο παλάτι
στίχοι 197-232 Η Αθηνά – Μέντης παρουσιάζεται σαν φίλος
2η ενότητα: στίχοι 236-245 Η απάντηση του Τηλέμαχου
στίχοι 246-255 Η Αθηνά ζητά πρόσθετες εξηγήσεις
3η ενότητα: στίχοι 256-279 Ο Τηλέμαχος λέει τα προβλήματά του
στίχοι 280-339 Η Αθηνά συμβουλεύει τον Τηλέμαχο
4η ενότητα: στίχοι 340-347 Ο Τηλέμαχος στον ξένο (Αθηνά) να τον φιλοξενήσει
στίχοι 348-353 Η Αθηνά αρνείται
5η ενότητα: στίχοι 354-360 Η Αθηνά φεύγει πετώντας
2. Η Αθηνά μεταμορφώνεται σε Μέντη (φίλο του Οδυσσέα):
α) Για να τον εμπιστευτεί ο Τηλέμαχος αφού ο Μέντης ήταν φίλος του πατέρα του
β) Για να ακούσει ο Τηλέμαχος τις συμβουλές του Μέντη- Αθηνά

Στο τέλος όμως η Αθηνά ξαναγίνεται από Μέντης Αθηνά μπροστά στον Τηλέμαχο!
Αυτό το κάνει για να του δείξει ότι πρέπει να κάνει όσα του είπε και αν τα κάνει θα έχει και τη βοήθεια των θεών.
3. Στοιχεία πολιτισμού = στοιχεία του πώς ζούσαν τότε
στίχοι 203-204: «γυρεύω να ανταλλάξω σίδερο γυαλιστερό με χαλκό». έκαναν εμπόριο μόνο που τότε δεν έπαιρναν λεφτά όταν αγόραζαν κάτι αλλά το αντάλλασαν με κάτι άλλο.
στίχοι 207 και 344-347: η φιλοξενία ήταν σημαντική γι' αυτούς γι' αυτό έκαναν συγκεκριμένα πράγματα
στίχοι 250-251: τα συμπόσια (γιορτές με φαγητό) συνηθισμένος τρόπος διασκέδασης των ανθρώπων της εποχής
στίχοι 282-295 και 331-333: η αυτοδικία, τότε όταν κάποιος έκανε κάτι κακό τον τιμωρούσαν οι ίδιοι οι άνθρωποι δεν πήγαιναν στην αστυνομία
4. Βασική ιδέα της ενότητας
στίχος 228: «θα βρει τρόπο να γυρίσει αυτός που είναι πολυμήχανος». Εδώ ο στίχος λέει ότι ο Οδυσσέας ήταν πολυμήχανος δηλαδή έξυπνος. Σε όλη την Οδύσσεια λέμε για το νόστο (το γύρισμα του Οδυσσέα στην Ιθάκη). Ο Οδυσσέας πέρασε όλα τα εμπόδια και κατάφερε να γυρίσει στην πατρίδα του. Έτσι και όλοι οι άνθρωποι όταν προσπαθούν για κάτι μπορούν να τα καταφέρουν.
5. Χαρακτηρισμός προσώπων
Τηλέμαχος: Θυμωμένος με τη συμπεριφορά των μνηστήρων, αν και δεν έχει θάρρος να τους σταματήσει. Δείχνει φοβισμένος αφού πιστεύει ότι ο μπαμπάς του δε ζει. Ευγενικός αφού μιλάει ακόμα ωραία στην Αθηνά-Μέντη. Όταν στο τέλος η Αθηνά μεταμορφώνεται από Μέντη σε Αθηνά ο Τηλέμαχος παίρνει δύναμη και πιστεύει ότι θα τα καταφέρει.
Αθηνά – Μέντης: είναι φιλικός με τον Τηλέμαχο και λέει ωραία πράγματα για αυτόν. Εμφανίζεται σαν ένας σοφός γέροντας που ξέρει πολλά πράγματα και δίνει καλές συμβουλές.
6. Γιατί είναι σημαντική η συζήτηση Αθηνάς- Μέντη και Τηλέμαχου;
α) Η Αθηνά δίνει κουράγιο στον Τηλέμαχο ο οποίος ήταν πολύ στεναχωρημένος με όλα αυτά που γίνονταν με τους μνηστήρες.
β) Η Αθηνά λέει ότι ίσως ο Οδυσσέας ζει και αυτό δίνει λίγη χαρά στον Τηλέμαχο.
γ) Η Αθηνά δίνει καλές συμβουλές στον Τηλέμαχο και έτσι αυτός ξεκινάει να ψάχνει τον μπαμπά του.




